ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
6 ก.ค. 2559

สรุปภาวะตลาดภาคเช้า : แกว่งแคบ – SET ยังแข็งแกร่ง ท่ามกลาง Sentiment เชิงลบของตลาดต่างประเทศ กลับมากังวล Brexit อีกครั้ง รวมถึงราคาน้ำมันดิบที่ลงแรงเมื่อคืน อย่างไรก็ตามทำอะไร SET ไม่ได้มากนัก โดยช่วงเช้าเปิดกระโดดลงเพียง 6 จุด และหลังจากนั้นมีแรงซื้อกลับจนภาพรวมตลาดลดช่วงติดลบจนถึงกลับมาทรงตัว มาปิดตลาดที่ระดับ 1450.52 จุด +0.50 จุด หรือ +0.03% ด้วยมูลค่าซื้อขายที่ระดับ 2.5 หมื่นลบ. กลุ่มหลักแบงก์ กดดันตลาด ปิดลบ -0.8% ขณะที่ ICT ประคองตลาดปิดบวก +0.7% ขณะที่พลังงานทรงตัว ด้านตลาดภูมิภาคเคลื่อนไหวในแดนลบระดับ 1-2%
กลยุทธ์ที่แนะนำ : ช่วงบ่าย: แม้จะเห็น SET ขึ้นมาในแดนบวกได้ โดยคาดอยู่ระหว่าง 1452-1456 จุด อย่างไรก็ตามยังต้องลุ้นเหนื่อยสำหรับการขึ้นทะลุกรอบบนเดิมที่ 1460 จุด หากปราศจากแรงหนุนของกลุ่มหลักอย่างพลังงานที่ราคาน้ำมันดิบยังอ่อนตัว และกลุ่มแบงก์ซึ่งภาพรวมงบฯ Q2/59 ยังไม่ค่อยดีนัก ส่วนกรอบล่างในช่วงบ่ายอยู่ที่ 1446 จุด หากต่ำกว่าจะเป็นสัญญาณลบ และมีโอกาสเกิดขึ้นได้ หากตลาดยุโรปเปิดและปรับตัวลงต่อ กลยุทธ์ การเก็งกำไร ทำด้วยความระมัดระวังมากขึ้น ส่วนซื้อลงทุน รอจุดรับบริเวณ 1430-1440 จุด ทั้งนี้ หุ้นแนะนำเก็งกำไรตามสัญญาณเทคนิค ได้แก่ CSL (รับ 6.20 ต้าน 6.85 cut 6.00)
 